Dana Delany

Dana Welles Delany (s. 13. maaliskuuta 1956 New York) on yhdysvaltalainen elokuva-, teatteri- ja televisionäyttelijä. Hän on näytellyt aktiivisesti 1970-luvun lopulta asti ja voittanut kaksi Emmy-palkintoa roolistaan Colleen McMurphyna ABC:n sarjassa China Beach vuosina 1988–1991. 

Ura
Delany varttui Connecticutissa ja opiskeli Phillips Academyssa sekä Wesleyan Universityssä. Hänen ensimmäisiä roolejaan olivat televisiorooli sarjassa Love of Life vuonna 1979, osa Broadway-näytelmässä A Life vuonna 1980 ja televisiorooli sarjassa As the World Turns vuonna 1981. Tehtyään roolin näytelmässä Blood Moon Delany pääsi 1980-luvun alkupuoliskolla Hollywoodiin ja sai useita pieniä elokuva- ja televisiorooleja.  Hän vieraili sarjassa Konnankoukkuja kahdelle ja oli kolmen jakson ajan sarjassa Magnum.

Vuonna 1988 Delany sai roolin Colleen McMurphyna sarjassa China Beach, jota esitettiin vuoteen 1991 asti. Hän sai mediahuomiota ja kaksi Emmy-palkintoa, joiden lisäksi hän oli ehdolla kahden muun Emmyn sekä kahden Golden Globen saajaksi. Menestyksen myötä Delany sai rooleja elokuvista kuten Light Sleeper, Housesitter, Tombstone ja Tyttö ja villihanhet sekä televisioelokuvista Promise to Keep ja Vaaran vanki. Vuosikymmenen toisella puoliskolla hän esiintyi muun muassa Margaret Sangerina televisioelokuvassa Choices of the Heart, Lisana elokuvassa Kyttäkaksikko paratiisisaarella ja yhdessä jaksossa sarjassa Family Law, josta hän sai Emmy-ehdokkuuden. 1990-luvun puolivälistä vuoteen 2005 hän oli Lois Lanen ääninäyttelijä animaatiosarjassa Teräsmies.

Vuosituhannen vaihteessa Delany näytteli televisiosarjoissa, kuten lyhytikäiseksi jääneessä Pasadenassa ja Presidio Medissa; televisioelokuvissa Villin lännen naisia, Elämän ja kuoleman rajamailla, A Time to Remember ja Baby for Sale sekä independent-elokuvissa The Outfitters, Mother Ghost ja Spin. Niihin aikoihin hän myös jatkoi lavauraansa, muun muassa näytelmässä Paljon melua tyhjästä. 

Vuosina 2004–2006 Delanylla oli useita vierailurooleja sarjoissa Kova laki: Erikoisyksikkö, Boston Legal, Kojak, Related, L-koodi ja Taisteluplaneetta Galactica. Hänellä oli myös päärooli lyhytikäisessä sarjassa Kidnapped vuonna 2006.

Vuodesta 2007 vuoteen 2010 Delany näytteli Katherine Mayfairia televisiosarjassa Täydelliset naiset. Vuosina 2011–2013 hän näytteli pääosaa tohtori Megan Huntina televisiosarjassa Totuuden anatomia.

Filmografia

 Vuosi  Nimi  Rooli 1981  The Fan  Saleswoman 1984  Almost You  Susan McCall Threesome  Laura Shaper 1986  A Winner Never Quits  Nora Where the River Runs Black  Sister Ana 1988  Patty Hearst  Gelina Masquerade  Anne Briscoe Moon over Parador  Jenny 1990  A Promise to Keep  Jane Goodrich 1992  Light Sleeper  Marianne Housesitter  Becky Metcalf 1993  Wild Palms  Grace Wyckoff Donato and Daughter  Luutnantti Dena Donato Tombstone  Josephine Marcus Batman – Mustan kostajan paluu  Andrea Beaumont (ääni) 1994  The Enemy Within  Betsy Corcoran Exit to Eden  Lisa Emerson 1995  Choices of the Heart: The Margaret Sanger Story  Margaret Sanger Tyttöjen ilta  Jill 1996  Teräsmies  Lois Lane (ääni) Tyttö ja villihanhet  Susan Barnes The Adventures of Mowgli  Bagheera (ääni) For Hope  Hope Altman 1997  True Women  Sarah Ashby McClure 1998  Wide Awake  Mrs. Beal The Curve  Dr. Ashley Rescuers: Stories of Courage - Two Couples  Johtje Vos The Patron Saint of Liars  Rose Cleardon Abbott 1999  Outfitters  Cat Bonfaim Sirens  Sally Rawlings 2000  The Right Temptation  Anthea Farrow-Smith 2001  Final Jeopardy  Alexandra Cooper 2002  Conviction  Martha 2003  Intimate Portrait: Dana Delany  Itsenään Justice League: Hereafter, osa 1  Lois Lane (ääni) Justice League: Only a Dream, osa 2  Lois Lane (ääni) Justice League: A Better World, osa 1  Lois Lane (ääni) 2004  Spin  Margaret Swift-Bejarano Baby for Sale  Natalie Johnson Justice League Unlimited: For the Man Who Has Everything  Loana (ääni) 2006  "Sacrifice" (Taisteluplaneetta Galactica)  Sesha Abinell Superman: Brainiac Attacks  Lois Lane (ääni) The Woman with the Hungry Eyes  Theda Bara (ääni) Kidnapped  Ellie Cain 2007  Batman  Lois Lane (ääni) 2007–2010  Täydelliset naiset  Katherine Mayfair 2011  Castle  agent Jordan Shaw 2011–2013  Totuuden anatomia  Tri. Megan Hunt

 Lähteet 

 Aiheesta muualla 



Luokka:Yhdysvaltalaiset näyttelijät
Luokka:Yhdysvaltalaiset teatterinäyttelijät
Luokka:Videopelien ääninäyttelijät
Luokka:Primetime Emmy -palkinnon saajat
Luokka:Vuonna 1956 syntyneet
Luokka:Elävät henkilöt